PTG บวก 3% โบรกฯเชียร์ “ซื้อ” แนวต้าน 9.90 บ. ชี้ฟื้นตัวทางเทคนิค
PTG บวก 3% โบรกฯเชียร์ "ซื้อ" แนวต้าน 9.90 บ. ชี้ฟื้นตัวทางเทคนิค โดย ณ เวลา 15.28 น. ราคาอยู่ที่ 9 บาท บวก 0.30 บาท หรือ 3.45% สูงสุดที่ 9.15 บาท ต่ำสุดที่ 8.75 บาท ด้วยมูลค่าซื้อขาย 98.33 ล้านบาท
3 ม.ค. 2562

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 15.28 น. อยู่ที่ 9 บาท บวก 0.30 บาท หรือ 3.45% สูงสุดที่ 9.15 บาท ต่ำสุดที่ 8.75 บาท ด้วยมูลค่าซื้อขาย 98.33 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ (3 ม.ค.) แนะนำ “ซื้อ”  PTG แนวต้าน 9.50 บาท และ 9.90 บาท แนวรับ 9.10 บาท และ 9.00 บาท โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่ เพิ่มสูงขึ้น หลังจากฟื้นตัวจากแรงขายทำกำไรในระยะสั้นแต่ปริมาณการซื้อขายค่อนข้างเบาบาง ทำให้แนวโน้มของราคาหุ้นมีโอกาสทะลุผ่านแนวต้านสำคัญขึ้นไป
โดย MACD เคลื่อนไหวออกด้านข้างที่ระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI ปรับตัวเพิ่มขึ้นเหนือระดับ 50
อย่างไรก็ดี แนะนำซื้อ PTG โดยมีแนวรับที่ 9.10 และ 9.00 เพื่อคาดหวังการปรับตัวเพิ่มขึ้นไปทดสอบแนวต้านที่ 9.50 และ 9.90 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 8.85 ลงไป